Ollie klim in onder Allister en toestand van SA se rugby | Maroela Media
Ollie le Roux – klim onder SA se rugby in.
Die Iere is boos vir Suid-Afrika – en die bitterheid gaan verder as net dat Suid-Afrika bo hulle deur Wêreldrugby as die aanbevole gasheer vir die 2023 Wêreldbekertoernooi aangewys is.
Ierland se rugbybase en pers glo steeds dat hulle aanbod beter as Suid-Afrika en Frankryk s'n was en sê hulle sal alles in die stryd werp om stemme vir die finale aanwysing op 10 November te werf.
Suid-Afrika se onrusbarende misdaadsyfer sal onder meer in die proses deeglik ingespan word. "Daar behoort geen steen onaangeroer gelaat te word om die onregverdigheid van die toekenning aan Suid-Afrika reg stel nie," sê die Irish Daily Mail in Maandagoggend se uitgawe.
En die Ierse afrigter Joe Schmidt moet die geleentheid gebruik om die onregverdigheid op die veld reg te stel, skryf die Mail.
♦ Die oud-Springbokstut Ollie le Roux het indirek ook in die kryt in die Ierse hoek geklim toe hy teen Suid-Afrikaanse rugby te velde getrek het – water op die Ierse meul dat alles nie pluis is by Suid-Afrikaanse rugby nie.
Die Irish Independent dui Le Roux se onvergenoegdheid met die probleme in Suid-Afrikaanse rugby aan. Hoewel daar hierin geen direkte verwysing is na die aanbieding van die 2023-toernooi nie, klim Le Roux deeglik onder die land se rugby in.
Le Roux bekla die toestand van Suid-Afrikaanse rugby. Maar hy voel dat Rassie Erasmus, wat tans nog as direkteur van afrigting aan Munster in Ierland verbonde is, 'n verskil kan maak.
"Dit gaan egter baie moeilik vir hom wees," sê die oud-Bokstut. "Ons probleme sal vyf jaar neem om reg te stel – en die regte mense is nodig om dit te kan doen.
"Rassie kom na 'n kultuur waar ons spelers afgerig word deur mense wat nooit vir die nasionale span gespeel het nie. Hoe gaan hy die spelers vertel hoe om vir die Springbokke te speel? Rassie kan immers vir hulle vertel want hy het vir die Springbokke gespeel. Hy was 'n fenomenale speler.
"Wat weet Allister Coetzee van die Bokke? Niks. Hy het nie eens die reg om die woord Springbok te gebruik nie, want hy is nie 'n Springbok nie. Dieselfde geld vir Heyneke Meyer, Jake White … a, hy het die Wêreldbeker gewen, al was dit 'n gelukskoot.
"Maar Gert Smal (wat die Iere se hulpafrigter was) is 'n ander saak. As iemand soos hy iets sê, kan jy luister, want hy was daar as Bok. Rassie, om daardie kultuur te vestig, moet jy daardie mense kry om op voetsoolvlak te werk."
Ek stem Ollie. Ook vir die Iere vir die wěreldbeker. Met rommelstatus teen 2023, een miljoen armblankes, buskapings aan die orde van die dag, hou liewer die internasionale huurslodate se jaarvergadering hier asb.
Ag ou Ollie is net so agterbaks en bang. Hoekom noem hy dit nie net op die naam nie. Kwotas is die ondergang met AC wat dit totaal ondersteun. Is al die oud bokke so ruggraatloos
Hoeverl geld word uitgehaal en wie sal almal netaal word. Vra maar net.
wel daar is n slang n die gras hoe de hel is suid afrika gekies wat hoe msdaat swak bestuur en geen openbare vervoer het nie mense word links en regs vermoor geld een hied wat niks werd is nie regering wat te swak is om n land te bestuur en alles val uit mekaar en is n 3derde wereld land die ander lande is n n baie meter toe stand as hier wie se gatsak het weer geld gekry
Ollie, alles in SA is nie pluis nie, maar hoekom wil ons die wêreld wegjaag nog voor hulle hier was. Ons land kort die besigheid. Dit skep werk, dit is geleenthede en as ons dit nie raaksien nie, skiet ons onsself in die voet. Worldcup 2023, Suid Afrika kan die spul wees wat 'n paar wiele weer aan die rol kan sit.